
Assign Tones

Kováts Jázon Márk: Assign Tones
A Liszt Ferenc Zeneművészeti Egyetem Elektronikus zenei médiaművész szakirány BA III. éves hallgatójaként szeretnék “Assign Tones” című művemmel indulni a házivesenyen.
A darab időtartama: 3 perc 40 másodperc.
A művemet egyik elektronikus zenei improvizációm során rögzítettem. A darabról fontos tudni, hogy a program, melyen dolgoztam, saját tervezésű. A Max/MSP nevű grafikus programnyelv segítségével hoztam létre azt a szoftvert, mellyel improvizáltam a pályázatra beküldött művemet. Az általam írt program segítségével számos technika állt rendelkezésemre a hangok előállításához, a műben szerepel felvett és visszacsatolt, generált hangforrás egyaránt.
A darabban a kihívás a programozásnál kezdődött, ugyanis annak ellenére, hogy a darab improvizáción alapul, az előre elkészített hangok, hangforrások meghatározóak hangzásvilágában. A darabom címe Assign Tones, azaz Hozzárendelt hangok. A cím utal arra a felépítésre, ami magában foglalja a fokozatosan bővülő és állandóan változó hangszíneket, szólamokat. 



